Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:            Galádová
            Čevorová, 
Pozícia: vedúca oddelenia medzinárodných meraní (Galádová), výskumný a vývojový zamestnanec, koordinátor pre medzinárodné merania (Čevorová)
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2 (Galádová, Čevorová)

2. Zahraničná pracovná cesta (ZPC):
Štát, mesto: Cyprus, Limassol
Vykonaná v dňoch: 10.3. – 16./17. 3. 2019
Názov prijímajúcej organizácie: IEA
Účel cesty: 6th NRC Meeting medzinárodnej štúdie eTIMSS 2019
Spôsob financovania: z rozpočtu NÚCEM 

3. Rámcový program pobytu:
10.03.2019 presun Bratislava – Paphos - Limassol

11.03.2019 – 15.03.2019 účasť na stretnutí 6th National Research Coordinators´ Meeting eTIMSS (Coder Training for Scoring Constructed-response Items)

16./17.03.2019 presun Limassol – Larnaca – Viedeň – Bratislava

4. Stručný priebeh rokovaní:
Úvodné stretnutia prebiehali pod vedením M. Martin a I. Mullis (Boston College – Medzinárodné centrum štúdie TIMSS) a boli zamerané na zhrnutie doterajšieho priebehu štúdie, záverom z pilotného merania a plánovanému priebehu hlavného merania. Následný program bol venovaný prekladom a verifikácii nástrojov (S. Dohr Sekretariát IEA) hlavného merania, bežným problémom vyskytujúcim sa pri príprave finálnej verzie testovacích nástrojov a ich riešeniu. Účastníci boli upozornení na dodržiavanie medzinárodných postupov a štandardov, hlavne pri príprave NAF, Layout verifikácii (P. Foy). 
V úvode stretnutí zameraných na kódovanie otvorených odpovedí sa M. Martin a I. Mullis (Boston College – Medzinárodné centrum štúdie TIMSS) zamerali na všeobecné postupy a metódy kódovania. Spoľahlivosť a platnosť hodnotenia položiek s tvorbou odpovedí je kritická voči kvalite výsledkov hodnotenia. Aby sa zabezpečila spoľahlivosť hodnotenia odpovedí žiakov v jednotlivých krajinách, musia tieto odpovede hodnotiť školení hodnotitelia, používajúci Návody na kódovanie a Kódovacie cvičenia. Vysvetlili princípy a spôsob hodnotenia odpovedí pomocou dvojciferného diagnostického kódovacieho systému. Zamerali sa na postupy pri príprave hodnotiteľov na národnej úrovni. 
V ďalšej časti sa venovali príprave testovacích materiálov na viacnásobné kódovanie či už v papierovej alebo elektronickej podobe – balenie, postupy, príprava záznamových hárkov. Viacnásobné kódovanie bude prebiehať 4 rôznymi metódami (v rámci krajiny testovacie zošity 2019, elektronické moduly, porovnanie s trendovými položkami z roku 2015 v rámci jednej krajiny – obidve v slovenskom jazyku, a medzinárodné porovnanie s anglicky hovoriacimi krajinami – v anglickom jazyku).
Nasledujúce stretnutia boli zamerané na nácvik kódovania otvorených položiek zaradených do hlavného merania štúdie TIMSS 2019, ktoré viedli zástupcovia expertných skupín pre danú oblasť (M. Lindquist, R. Philpot, K. Cotter, I. Mullis – matematika; E. Jones, B. Michels, V. Centurino, M. Martin – prírodné vedy). V priebehu školenia sa postupne prebrali testované položky s otvorenou formou odpovede. V úvode boli účastníci oboznámení s návodom na kódovanie danej položky, ktorý obsahuje kritériá na hodnotenia odpovede s niekoľkými príkladmi. Následne prebieha kódovanie výberu žiackych odpovedí na danú položku formou workshopu. V rámci diskusie si môžu účastníci navzájom prekonzultovať vyskytnuté problematické časti kódovacieho cvičenia. Návody na kódovanie a workshopový materiál je poskytnutý národným centrám na zaškolenie tímu hodnotiteľov na národnej úrovni.
V priebehu meetingu každý národný koordinátor absolvoval dve individuálne konzultácie s tímom z IEA DPC Hamburg a Statistics Canada. 

5. Odporúčané závery:
Znenie, adaptácie a layout úloh použitých v štúdii TIMSS musí zodpovedať prísnym požiadavkám medzinárodného centra. 
Pre dosiahnutie medzinárodne porovnateľných výstupov musí byť štatistické spracovanie výsledkov a hodnotenia jednotlivých testových položiek spracované pomocou metodiky medzinárodného centra zohľadnujúcej výber vzorky žiakov jednotlivých porovnávaných krajín. Finalizácia kódovacích materiálov (Návod na kódovanie, Kódovacie cvičenie) a príprava tímu hodnotiteľov pre matematiku a prírodné vedy.
Všetky dáta po realizácii testovania je potrebné zaslať medzinárodnému centru štúdie do 31. 8. 2019.

6. Prehľad prinesenej dokumentácie a miesto jej uloženia:
Všetky materiály spojené so štúdiou TIMSS podliehajú utajeniu a sú uložené u národného koordinátora štúdie až do uvoľnenia medzinárodným centrom štúdie TIMSS.

7. Osobitne vyhotovený očakávaný prínos ZPC:
Účasť na stretnutí národných koordinátorov štúdie TIMSS je jednou z podmienok pre kvalitnú realizáciu hlavného merania a zabezpečenia priebehu kódovania žiackych odpovedí spĺňajúc prísne kritériá a štandardy medzinárodného centra. Služobná cesta poskytla cenné informácie o priebehu pilotného cyklu štúdie IEA TIMSS 2019 a k príprave hlavného merania štúdie. 

8. Spôsob zverejnenia výsledkov ZPC, prenos získaných informácií
Všetky dostupné materiály sú zverejnené na webovej lokalite IEA a štúdie TIMSS a tiež na portáloch  prístupných národným koordinátorom a pracovníkom národných centier.

Svojím podpisom súhlasím so zverejnením správy na internete.

Správu vypracoval:                      Galádová
		                              Čevorová, 

Dátum:	18.3.2019

Správu schválil:       PhDr. Romana Kanovská